Procurorii au deschis dosar pentru omor la Spitalul „Sf. Pantelimon”
Parchetul de pe lângă Tribunalul București a anunțat vineri că procurorii au început urmărirea penală cu privire la infracțiunea de omor în urma deceselor înregistrate în Spitalul „Sfântul Pantelimon”. Trei angajați ai unității sanitare au fost audiați în dosarul care vizează decesele a 17 pacienți internați la Secția ATI a spitalului, decese înregistrate în decurs de patru zile.